मनाङ आठौं पटक च्याम्पियन
सहिद स्मारक ए डिभिजन लिगको उपाधि मनाङ मर्स्याङ्दी क्लबले जितेको छ । बिहीबार भएको खेलमा संकटालाई ३-१ले हराउँदै मनाङले दुई खेल अगावै उपाधिमाथि कब्जा जमाएको हो । उसको यो ए डिभिजन लिगमा किर्तिमानी आठौं उपाधि हो ।
काठमाडौँ — सहिद स्मारक ए डिभिजन लिगको उपाधि मनाङ मर्स्याङ्दी क्लबले जितेको छ । बिहीबार भएको खेलमा संकटालाई ३-१ले हराउँदै मनाङले दुई खेल अगावै उपाधिमाथि कब्जा जमाएको हो । उसको यो ए डिभिजन लिगमा किर्तिमानी आठौं उपाधि हो ।लिगमा मनाङले खेलेका ११ वटै खेलमा जित हासिल गर्‍यो । ३३ अंकसहित मनाङ अंक तालिकाको पहिलो स्थानमा छ । दोस्रो स्थानमा रहेको संकटाको २५ अंक छ ।बिहीबारको खेलमा मनाङको तर्फबाट पुजन उपरकोटी र विदेशी खेलाडी एडिलाजाले एक/एक गोल गरेका थिए भने संकटाका गोल किपरले एक आत्मघातीका गोल गरे । संकटाका लागि अफ्रिकी मूलका खेलाडी नोरबर्टले सन्तवना गोल गरेका थिए । 